tomron87/hebrew-wikipedia-sentences-corpus huggingface dataset:
פיל משוריין, פיל מצור – פיל בעל שריון עוצמתי עמיד לחצים, שמשמיד מבנים ביעילות, משתמשים בו בעיקר נגד מגדלים, מרכזי ערים וטירות.
קיים רק בתרבויות הודיות במקום איל הניגוח.
תותח: חייל המוביל תותח שאופן פעולתו דומה לזה של הבליסטרה רק עם טווח יותר גדול ותקיפה יותר מהירה.
יעיל נגד בניינים ונגד חיילים אטיים.
טרבושה – כלי נשק יותר חזק מהבליסטרה, יורה רחוק יותר, ומהיר יותר.
משמיד בניינים מטווח רחוק מאוד, אך לא אפקטיבי מול חיילים או כפריים.
אפשר לייצר אותו רק בטירה בעידן האימפריאלי.
כדי לקדם את הנשק לשדה הקרב או בתוכו, צריך לקפל אותו ולפני תקיפה צריך לפרוק אותו על מנת שיוכל לשגר סלעים למטרה.
מתאבד – קיים רק בחבילת הרחבה.
זהו מחבל מתאבד שיעילותו רבה בהשמדת בניינים ללא שימוש בכלי המצור הרגילים.
ניתן לייצר רק בטירה ולא ניתן לשדרוג.
מגדל מצור – מגדל אשר לוקח איתו עד 10 הולכי רגל ומעביר אותם מעבר לחומה.
ספינת תעבורה – ספינה שמעבירה אנשים ממקום למקום.
שימושית בפלישות ימיות אך נושאת גם כפריים לאיים או מעבר לנהרות.
גליאה, גליאת מלחמה, גליאון – ספינת מלחמה היורה חצים.
היא מהירה אך חלשה, אפקטיבית נגד סירות דיג ומתאימה למודיעין בים.
רפסודת הרס, ספינת הרס, ספינת הרס כבדה – ספינת מלחמה שמשמידה את עצמה.
תפקוד דומה לזה של המתאבדים.
שימושית בהריסת נמלים של האויב או מצבורי ספינות.
גליאת אש, ספינת אש, ספינת אש מהירה – ספינת מלחמה שיורה אש, יעילה נגד כל סוגי הספינות והנמל, טווח קצר.
גליאת תותח – סוג של ספינת מלחמה שיורה פגזים במקום חיצים, שימושית בהריסת בניינים ופגיעה מול ספינות וחצים.
ניתנת לבניה רק בעידן האימפריאלי לאחר שדרוג גליאות המלחמה לגליאונים ורכישת הטכנולוגיה (Chemistry) באוניברסיטה.
ספינת צב – ספינה משוריינת חזקה במיוחד שיורה פגזים בקצב מהיר ביותר.
רק התרבות הקוריאנית יכולה לייצר אותה.
ישנם מגוון מבנים במשחק, אשר כל אחד חיוני בדרכו:
מרכז עירוני – דרכו ניתן לייצר כפריים, כמו גם כמה טכנולוגיות, ביניהן גם מעבר בין עידנים.
בתים – מעלים את סף ההגבלה לייצור אנשים (Population Limit) בחמש נפשות.
ההונים הם התרבות היחידה שלא יכולה לבנות בתים, הם מתחילים את המשחק ישר עם הmax population limit שהוגדר בשרת
חומה – כלי ההגנה הבסיסי במשחק.
בעידן העתיק החומה עשויה מעץ, בעוד שבעידנים הבאים היא נבנית מאבן, ובכל עידן היא מתחזקת יותר ויותר.
לחומה ניתן להוסיף שער במקום הרצוי רק מהעידן הפיאודלי.
מבני אחסון (טחנת־קמח, מנסרת עצים או מכרה) – משמשים כמקום איסוף למשאבים, אך גם כמרכז לפיתוחים טכנולוגיים, אשר משפרים את אופן איסוף המשאבים.
נפחייה, משפרת את כוח ההתקפה והגנה של הצבא.
שוק – מקום בו ניתן למכור ולקנות חומרים בעבור זהב.
כמו כן משם ניתן לסחור עם בעלי־הברית, ולפתח טכנולוגיות הקשורות למסחר.
נמל (יכול להשתדרג ל־Harbor אצל המלאים, כך שהוא יוכל להתקיף) – מבנה שבו מיוצרים כל כלי השיט כגון: ספינות מלחמה, סירות דיג ועוד.
אוניברסיטה – בעזרתה ניתן לשפר מגוון רחב של מבנים, לפתוח (Unlock) יחידות חדשות ועוד.
מנזר – מייצרים בו נזירים שיכולים להמיר יחידות אויב, לרפא פצועים או להביא שרידים (Relics) למנזר כדי שיאספו זהב כל כמה זמן.
כשכל השרידים במפה מאוחסנים במנזרים, אם השחקן שאסף אותם מצליח לשמור עליהם במנזרים למשך זמן מסוים הוא מנצח.
קיימות טכנולוגיות אשר משפרות את הכמרים, או יהפכו את החיילים ליותר עמידים בפני המרות.
טירה – מבנה הגנתי אדיר הפגיע לכלי מצור.
כשיחידות כלשהן מאכלסות את הטירה, מספר החצים במטח של הטירה גדל, בהתאם למספר היחידות בטירה.
הטירה גם מייצרת יחידות מיוחדות לכל תרבות, ומפתחת גם טכנולוגיות שימושיות, כמו שיפור יכולות הלחימה של הכפריים הרגילים או הגדלת טווח הראייה לזה המשותף לשחקן לאויבו.
המגדל המצויד בתותחים מסוגל להפגיז עוברי אורח, ופגיעתו קשה מאוד.
רק כלי מצור עם טווח גדול מאוד מסוגלים להשמיד מגדל שכזה.
ככל שהשחקן מתקדם וצובר משאבים, הוא מסוגל לעלות לעידן הבא.
בכל עידן נפתחות אפשרויות, יחידות ובניינים חדשים.
כל עידן מפותח יותר מקודמו:
שיפורים על פני Age of Empires הקודם
שיפורים רבים נעשו בגרפיקה ובבינה המלאכותית, נוספו יחידות ובניינים ועוד שיפורים רבים אחרים:
אפשרות לקבוע נקודת יעד לכל אחד מן המחנות.
שיפור עורך המפות: ניתן להוסיף תסריט, שבו השחקן לא צריך לבצע אף פעולה, אלא רק לצפות במתרחש, כמו בסרט.
אפשרויות שונות לסידור החיילים בגדוד.
בניגוד למשחק הקודם, בו ההבדלים בין התרבויות היו רק ביחידות וטכנולוגיות, כאן לכל ציוויליזציה יש יחידה מיוחדת במבצר ופלא עולם משלה (למשל: כנסייה עצומה של הצרפתים, פירמידה של הערבים וכו').
ניתן להכניס אנשים לתוך מגדלים, למרכזי הערים ולטירות על מנת להוסיף כוח התקפה והגנה למבנה, או כדי לרפא את היחידה.
בעיקרון אפשרות כזאת קיימת בכל מבנה אך עובדת רק ב־3 המבנים הנ"ל.
ניתן לשלוח "מרגל" שבעצם גורם לשחקן לראות כל מקום וכל דבר שהשבטים האחרים רואים (שיפור במבצר), החיסרון בו שהוא צורך הרבה מאוד זהב(1000 זהב עבור כל יחידה של האויב).
ניתן לסחור בין עמים גם באמצעות הים.
ניתן לרכוש משאבים חסרים באמצעות שוק.
מחנה הפועלים יכול לשמש גם כמגדל שמירה, אם נמצאים בתוכו אנשים.
יחידות מובחרות ביותר המשתמשות במבצרים כבסיסם, לא ניתן לרוכשם ממקום אחר.
נעשו שינויים נרחבים במרכזי הפיתוח הטכנולוגי.
לגיבורים במשימות הקמפיין יש פנים ייחודיות להם, ולא של החייל שנראה כמוהם, כפי שהוצג ב־AoE הראשון.
Age of Empires III הוא משחק מחשב מסוגת אסטרטגיה בזמן אמת שיצא לשוק באוקטובר 2005. המשחק הוא המשך לסדרת משחקי האסטרטגיה המצליחה Age of Empires מבית מיקרוסופט.
המשחק בעל גרפיקת תלת-ממד ומתרחש בין השנים 1492 ו-1850, העידן בו יושבה יבשת אמריקה על ידי עמי אירופה.
למשחק יצאו שתי חבילות הרחבה.
הראשונה, "Age of Empires III: The WarChiefs", יצאה ב-17 באוקטובר 2006 ומאפשרת לשחק בצד האינדיאנים.
חבילת ההרחבה השנייה, "Age of Empires III: The Asian Dynasties", יצאה ב-23 באוקטובר 2007 ומוסיפה למשחק ציוויליזציות אסייתיות.
במשחק הרגיל (ללא התוספות) יכול השחקן לשחק את אחת מ-8 המעצמות באירופה בעת החדשה (בחידוש למשחק, נוספה המעצמה השוודית והחל מ-13 באפריל גם ארצות הברית):
מדינהמנהיגעיר אםצרפתנפוליאון בונפרטהפריזבריטניההמלכה אליזבתלונדוןספרדהמלכה איסבלהסביליהפורטוגלהנרי הנווטליסבוןהולנדמוריס מנסאואמסטרדםגרמניהפרידריך הגדולברליןרוסיהאיוואן האיוםסט.
פטרסבורגהאימפריה העות'מאניתסולימאן המפואראיסטנבולשוודיהגוסטבוס אדולפוססטוקהולםארצות הברית (ניתן לשחק בצוויליזציה זו החל מ-13 באפריל 2021
לאחר השלמת סדרת משימות בחידוש למשחק או על ידי קנייה שלה) ג'ורג' וושינגטון וושינגטון די סימקסיקו (ניתן לשחק בצוויליזציה זו החל מ-1 בדצמבר 2021
לאחר קנייה שלה) מיגל הידלגו מקסיקו סיטי
בגרסת ההרחבה "The WarChiefs" נוספו 3 עמים אינדיאנים (צוויליזציית האינקה נוספה בחידוש למשחק):
עםמנהיגעיר אםהאצטקיםקואוטמוקטנוצ'טיטלאןהאירוקוי (נקראים הו-דה-נו-סאוני בחידוש למשחק)היאוואטהקאונאוואגההסו ( נקראים לקוטה בחידוש למשחק)גאלהונקפאפהאינקה (קיימת רק בחידוש למשחק) וַאיינה קאפאקקוסקו
בגרסת ההרחבה "The Asian Dynasties" נוספו 3 מדינות אסייתיות:
בגרסת ההרחבה לחידוש למשחק "The African Royals" נוספו 2 מדינות אפריקאיות:
מדינהמנהיגעיר אםאתיופיה תאודרוסגונדרהאוסה המלכה אמינה קנו
לכל אחת מהאומות יש תכונות שונות, וכן חיילים מיוחדים משלה.
בנוסף נוכחים במשחק שבטי אינדיאנים - ובגרסת ההרחבה "The Asian Dynasties", מנזרי דתות שונות - שמספקים חיילים וטכנולוגיות מיוחדות למושבה שכורתת איתם ברית באמצעות בניית תחנת מסחר (Trading Post) ליד מקום מושבם.
מרכז עירוני - דרכו ניתן לייצר מתיישבים, כמו גם ניתן לקרוא לצבא קטן שייגן לזמן מוגבל (יכולת זו היא חד פעמית).
בתים - מעלים את סף ההגבלה לייצור אנשים (Population Limit) בעשר נפשות.
חומה - כלי ההגנה הבסיסי במשחק.
בעידן העתיק החומה עשויה מעץ, בעוד שמהעידן הקולוניאלי ניתן לשדרגה לחומה העשויה מאבן.
לחומה ניתן להוסיף שער במקום הרצוי.
טחנת קמח - משמשת את המתיישבים לאיסוף של אוכל בכמות בלתי מוגבלת.
מטע (בחידוש שונה השם ל"נכס") - משמש את המתיישבים החל מעידן הביצורים לאיסוף של כסף.
ארסנל - משפר את כוח ההתקפה והגנה של הצבא.
שוק - מקום בו ניתן למכור ולקנות חומרים בעבור זהב.
כמו כן משם ניתן לסחור עם בעלי-הברית, ולפתח טכנולוגיות הקשורות למסחר ולאיסוף משאבים.
נמל - מבנה שבו מיוצרים כל כלי השיט כגון: ספינות מלחמה, סירות דיג ועוד.
כנסייה - מייצרים בו כוהנים שיכולים לרפא פצועים.
מבצר - מבנה הגנתי אדיר הפגיע לכלי מצור.
המבצר לא יכול להיבנות על ידי מתיישב וצריך להזמינו.
המבצר גם מייצר יחידות התקפה לכל תרבות, וניתן לשדרגו בעידן התעשייתי.
עמדה/ עמדת חזית/ עמדה מבוצרת - מגדל הגנה שיכול להגן מפני התקפות.
כמות ייצורו מוגבלת וניתן לייצר עד שבעה ממנו.
בעוד שהעמדה ועמדת החזית יורים יריות רובה רגילות, העמדה המבוצרת יורה כדורי תותח.
למרות זאת, כל העמדות יורות כדורי תותח כנגד ספינות.
אצל הצוויליזציות האסייתיות העמדה מוחלפת בטירה, ואצל צוויליזציות אינדיאניות, בביקתת מלחמה שגם משמשת כמחנה צבאי.
קפיטול - מבנה מיוחד שניתן לבנות רק מהעידן האימפריאלי.
ממבנה זה ניתן לרכוש טכנולוגיות נוספות ואף לרכוש מרגלים שיחשפו בפני השחקן את חיילי היריב.
מחנה צבאי - מבנה ממנו ניתן לייצר חייל רגליים.
אורווה - ניתן לייצר ממנה את חיל הפרשים.
מבנה לייצור ארטילריה - ממנו ניתן לייצר תותחים, זורקי רימונים ומתאבדים.
מפעל - בדומה למבצר לא ניתן לבנות אותו על ידי מתיישב ויש להזמין אותו דרך עיר האם בעידן התעשייתי.
משמש לאיסוף אוטומטי של משאבים ולייצור תותחים כבדים (אצל הבריטים רקטות ואצל הטורקים תותחים עצומים).
קונסוליה (ניתנת לבנייה רק אצל תרבויות אסייתיות) - מבנה ממנו ניתן לקבל מבנים ויחידות מסוימות של צוויליזציות אחרות תמורת ייצוא.
המשחק מתנהל במעבר בין עידנים עוקבים של קדמה:
עידן הגילוי - העידן ההתחלתי, מקביל לעידן האבן במשחק הראשון ועידן החושך במשחק השני.
עידן הקולוניאלי - רוב החיילים הרגליים, וחלק גדול מהפרשים, ניתנים לאימון החל מהעידן הזה, יחד עם שיפורים נוספים.
עידן המבצרים - שאר חיל הרגלים וחיל הפרשים, וכן חלק מהארטילריה, ניתנים לאימון החל מעידן זה.
העידן התעשייתי - רוב האפשרויות נפתחות בעידן זה.
העידן האימפריאלי - בגרסאות ההרחבה, במדינות הארופאיות, ניתן לבצע מהפכה במקום זה.
מעבר בין עידנים נעשה אחרי השגת כמות המשאבים הדרושה.
במדינות האירופאיות צריך לבחור בין פוליטיקאים שונים לעידן החדש, אשר בתמורה נותנים משאבים ויחידות שונות.
בעמים האינדיאנים צריך לבחור בין אחד מתוך חמישה חברי מועצה, אשר יתמוך במשאבים או יחידות, אבל לא ניתן לבחור את אותו חבר מועצה עבור העידן הבא אחריו.
במדינות האסיתיות צריך לבחור בין חמישה מבני פלא (Wonders), אשר בניית כל אחד מהם נותנת יכולות מיוחדות.
המפות במשחק על פי רוב מבוססות על מקומות אמיתיים באמריקה - ובגרסת ההרחבה "The Asian Dynasties", גם במזרח הרחוק.
שלא כמו במשחק הקודם, השחקן לא יכול לשנות את בעלי בריתו במהלך המשחק, אך בידי השחקן ליצור לפני המשחק מערכת בריתות בין 2, 3 או 4 מדינות כשמתחלקים לצוותים.
השחקן יכול לבקש משאבים מבני בריתו או להציע התקפה משותפת, ואף להציע לבעל בריתו לייצר צבא.
מלבד המשחק הרגיל ישנה גם אפשרות לנהל קמפיין, סדרה של משימות הקשורות זו לזו ומגוללות סיפור עלילתי.
העלילה במשחק הרגיל ובגרסת ההרחבה "The WarChiefs" מספרת את סיפורה של משפחת בלאק, ובגרסת ההרחבה "The Asian Dynasties" מספרת שלושה סיפורים שונים.
בכל אחד ממשימות הקמפיין צבעו של השחקן הוא כחול (פרט למשימה האחרונה ב־WarChiefs).
הקמפיין של הגרסה הבסיסית, שמתנהל בשלוש מערכות.
המערכה הראשונה דם מתחילה על אדמת מלטה, מבצרם של אבירי סט.
ג'ון, בתקופת המצור הגדול על מלטה.
אחד ממפקדי המסדר הוא אבי המשפחה מורגן בלאק (Morgan Black), אביר ממוצא סקוטי, אשר נלחם בפיקודו של המפקד אליין מגנאן (Alain Magnan) נגד כוחותיו של סהין "הבז" (Sahin the Falcon).
אחרי שמורגן ואליין מונעים מתקפה עות'מאנית, הם יוצאים להשמיד את הטורקים במערות במזרח האי.
פיצוץ של מחסן נשק מגלה מערה בה נמצאים כתבים חקוקים באבן, שהשאירה אגודת סתרים בשם "המעגל של אוסוס" (Circle of Ossus), אשר מחפשת את הסוד לחיי נצח.
במערה כתוב על אגם הירח, מקום באמריקה הידוע לאצטקים.
אליין שולח את מורגן לעולם החדש כדי לעצור את סהין ולמצוא את האגם.
אחרי מסע באוקיינוס האטלנטי - הכולל התקלות בשודדי ים המונהגים על ידי אליזבת ראמסי (Elizabeth Ramsey) - מגיע מורגן לעולם החדש, שם מתברר (לשחקן, אם כי מורגן לא מודע לכך) כי סהין לא מחפש את האגם אלא לעצור את המעגל.
מורגן ואנשיו הורסים את המבצר העות'מאני, ועוזרים לאצטקים להדוף פלישה ספרדית.
בתמורה מורגן מגלה מפה אצטקית בה מסומן האגם בפלורידה.
הספרדים, בפיקודו של מגלה ארצות בשם דלגדו (Delgado), תופסים את סהין שמנסה - ללא הצלחה - להזהיר את דלגדו מהמעגל של אוסוס.
מורגן שולח הודעה לאליין על מקומו של האגם, ומנסה להגיע לשם בעצמו, אך סופת הוריקן הורסת את ספינותיו ומשאירה אותו תקוע בקובה, שם הוא פוגש באליזבת שוב, ואחרי שהוכיח את יכולותיו - והבטיח לה את זהב צי האוצר של ספרד - היא לוקחת אותו ואת אנשיו לפלורידה.
בפלורידה הם פוגשים את אליין, שמבקש ממורגן לשדוד את צי האוצר עבור המסדר, בעוד הוא יעקוף את הספרדים בדרך לאגם.
אחרי שמורגן ואליזבת בוזזים את צי האוצר והורגים את דלגדו, מוצא מורגן את סהין.
סהין מזהיר אותו שהמעגל קרוב להגיע לאגם, וכי הם מאמינים שהוא מעיין הנעורים.
אליין מודיע כי אנשיו שולטים באגם, ומבקש ממורגן להרוג את סהין ואת אנשי האינקה שנשבו על ידי הספרדים.
סהין ואליזבת מסבירים למורגן כי אליין הוא חלק מהמעגל של אוסוס, וכי הוא ניצל את מורגן.
מורגן מגיע לאגם, שם סהין מראה לו את "שומרי העצמות" (boneguard) - חיילי העילית של המעגל.
מורגן מבין כי אליין רימה אותו, והורס את המעיין שבמרכז האגם.
סהין חוזר לטורקיה, ואליזבת, אחרי שצי האוצר הספרדי טבע באגם, חוזרת לקריביים.
המערכה השנייה קרח מתחילה באמצע המאה ה-18, בקרוליינה.
ג'ון בלאק (John Black) הוא נכדו של מורגן, החי עם חברו הטוב קניינקי (Kanyenke) במושבה של דודו, סטיוארט (Stuart Black).
שבט הצ'רוקי מתקיף מסיבה לא ברורה, ואחרי שג'ון מגיע להשלים איתם, קבוצה של חיילים בריטים אורבים לו בכפר הצ'רוקי, ובמקביל הורסים את המושבה וחוטפים את דודו.
ג'ון מנחש (וכפי שהתברר לשחקן עוד לפני כן, הוא צודק) שמדובר במתקפה של המעגל, וקניינקי חושש לגורל שבטו - ואחותו, נונאהקי (Nonahkee) - בניו אינגלנד.
חששו מתאמת, וג'ון נאלץ להרוס בסיס בריטי כדי להגיע לכפר האירוקוי.
נונאהקי מספרת לג'ון על המושל הבריטי החדש, וורוויק (Warwick), המחפש אותו.
וורוויק עצמו עדיין מנסה להוציא מידע מסטיוארט על מעיין הנעורים.
בינתיים, מלחמת שבע השנים פורצת, וג'ון נלחם - יחד עם האירקווי - לצד הצרפתים.
אחרי שהם הורסים מבצר בריטי, הם פוגשים את קולונל ג'ורג' וושינגטון, המודיע להם כי וורוויק נחשב מורד, משום שהורה על תקיפת שבטים אינדיאנים ללא אישור הכתר.
וושינגטון מציע לג'ון סיוע על מנת שיתפוס את וורוויק עבורו.
ג'ון וקניינקי רודפים אחרי וורוויק לימות הגדולות, ונונאהקי באה אחריהם.
בבסיסו של וורוויק הם מוצאים את גופתו של סטיוארט, ומחליטים להמשיך לרדוף אחרי וורוויק.
ג'ון מספר לקניינקי על רצונו להתחתן עם נונאהקי, וקניינקי משיב שאמנם הוא מעוניין בבעל יותר מיושב עבור אחותו, אבל הוא לא יעמוד ביניהם.
ג'ון וקניינקי ממשיכים לבדם מערבה, לכיוון המישורים הגדולים.
במישורים הם רוכשים את אמונם של השבטים המקומיים, ואלה בתמורה מבריחים את וורוויק משטחם - מערבה, אל הרי הרוקי, שם ישנו מאחז של המעגל.
ג'ון מחליט שלא לחכות לאספקה מוושינגטון, אלא לגנוב אספקה מאנשיו של וורוויק, וכך להרוס את המאחז.
אחרי כן מגלים ג'ון וקניינקי כי וורוויק הביא תגבורת גדולה מרוסיה, העלולה להרוס את כל המושבות בצפון אמריקה.
ג'ון מורה לקניינקי להרוס את מעברי ההר בעזרת כורים מתנדבים, בזמן שהוא יפוצץ את ההר.
בזמן שג'ון מארגן את חומר הנפץ, וורוויק תופס אותו על ההר למעלה, משוכנע כי הוא האוחז בסוד מעיין הנעורים.
ג'ון מפעיל את חומר הנפץ, מפיל את כל הצוק - כולל וורוויק והוא עצמו - על החיילים בתחתית, וכן מוצא את מותו, אך משתק את המעגל למשך עשרות שנים.
קניינקי חוזר לכפרו, שם מגלה כי נונאהקי הספיקה ללדת בן לג'ון לפני מותו.
המערכה השלישית פלדה מתחילה במאה ה-19, אחרי מלחמת העצמאות של ארצות הברית.
מספרת הסיפור, אמיליה בלאק (Amelia Black), ניהלה את העסק המשפחתי עוד לפני מות אביה - נתניאל בלאק (Nethaniel Black) הפטריוט, בנם של ג'ון ונונאהקי - והיא הופכת אותו לחברה גדולה העוסקת בהתקנת מסילות רכבת עבור הממשלה.
על אבטחת אנשי החברה ממונה מייג'ור קופר (Major Cooper) מחיל הפרשים האמריקאי.
אחרי שהיא סוללת מסילה לכיוון הגבול המקסיקני - תוך כדי הבסת היריבים העסקיים - נקלעת אמיליה לקרב במקסיקנים, ופוגשת שם אדם בעל מבטא צרפתי בשם פייר בומונט (Pierre Beaunomt).
אחרי הקרב מציע לה פייר לכרות זהב מהמכרות שלו בקולורדו בתמורה לשלושים אחוז מהרווח, אך היא רוצה לראות את המכרה לפני כן.
ממש לפני המכרה עוצר אותה קניינקי, דוד-אביה, ומודיע לה כי בומונט הוא המנהיג של המעגל.
הוא מזעיק את מייג'ור קופר והפרשים שלו, ויחד עם סיוע מהשבטים המקומיים הם מחפשים את בומונט במכרות.
הם לא מוצאים אותו, אבל מוצאים מפה בה מופיע מיקומו של אגם הירח, שהתייבש והפך לביצה עם הזמן.
בומונט יוצא לשם בחיפוש אחרי המעיין, ואמיליה - בחיפוש אחרי בומונט, והזהב הספרדי האבוד.
אחרי שהם הורסים את המחנה של בומונט, מבקש קופר לעצור את בומונט, אך בומונט משסה בו זאבים למוות.
האגדה של שבט הסמינול המקומי מספרת על חביות מים מהאגם שלקחו שבויים בני האינקה בחזרתם לפרו, אחרי שמורגן הביס את הספרדים.
בומונט נוסע לפרו - ואמיליה, מבקשת נקמה וזהב, אחריו - שם גנרל סימון בוליבר מארגן מרד בשלטון הספרדי.
אחרי שאמיליה וקניינקי עוזרים לו, הוא מראה להם את הדרך לעמק הפקמיו, בו שוכנים אנשי האינקה, ושולח איתם סיוע.
כשהם מגיעים לעמק, הם מגלים את עיר האינקה האחרונה - שהוקמה על ידי השבויים המשוחררים.
הכוהן העליון מבקש מאמיליה לעזור לו להגן על העיר מכוחות המעגל, והיא הורסת את המבצר שלהם.
בומונט מצליח לחמוק עם חביות של מים ממקדשי האינקה, ואמיליה וקניינקי עוקבים אחריו למרכז המעגל של אוסוס - תיבת העצמות (Ossuary), הנמצא ליד הוואנה.
אמיליה וקניינקי מקימים מחנה באי, כורתים ברית עם אנשי הוואנה והורסים את המאחז האחרון של המעגל.
בומונט מסתתר בין ההריסות, ומנסה להתנקש באמיליה, אך אמיליה מצליחה לגבור עליו ולהרוג אותו.
אמיליה אמנם לא מוצאת את המים, אך זוכה בזהב הספרדי.
הקמפיין של חבילת ההרחבה the warchief המנוהל בשתי מערכות המהוות המשך לקמפיין של "דם, קרח ופלדה".
המערכה הראשונה אש מתרחשת מספר שנים לאחר מותו של ג'ון בלאק.
נתניאל בלאק, הבן שלו גדל בכפר האירוקוי של אימו ושל דודו קניינקי.
בתחילת המערכה, כפר האירוקוי מותקף בידי שבטים שכנים ונתניאל יחד עם קניינקי והצ'יף המקומי יוצאים להציל אותו.
לאחר משימה זו נונאהקי, אימו של נתניאל וכפריים מקומיים נחטפים בידי גרמנים המכונים "הסים".
נתניאל מגייס את לוחמי השבט שלו ויחד הם יוצאים להציל את אימו והכפריים החטופים.
מתגלה כי מי שהיה אחראי למתקפה זו הוא הקולונל הגרמני קוצ'לר.
נתניאל פונה אל ג'ורג' וושינגטון, שהתיידד עם אביו במטרה שיעזור לו להביס את קוצ'לר.
בתמורה נתניאל עוזר לו להגן על מושבה מפני פלישה של כוחות אויב.
לאחר מכן, נתניאל ווושינגטון פותחים במתקפה חשאית על בסיסו של קוצ'לר.
לאחר המתקפה קוצ'לר מחמש את הבסיס, ונתניאל ווושינגטון מגייסים צבא במטרה להשמיד את הבסיס.
לאחר קרב זה, נתניאל פותח במתקפה על מבצריו של קוצ'לר ובו בזמן בונה מבצרים משלו תוך שימוש בכספי משפחתו.
בסופו של דבר, נתניאל פונה אל וושינגטון ויחד הם מבצעים התקפה על בסיסו הראשי של קוצ'לר תוך מניעת התקפה על המושבה המקומית.
לאחר מניעת ההתקפה, נתניאל הורג את קוצ'לר.
לאחר כמה שנים, נתניאל וצבאו נלחמים במערכה אחרונה לצד הצרפתים בקרב ביורקטאון.
בסופו של דבר נתניאל חוזר לכפר האירוקוי שלו מרושש, לאחר שהשקיע את כל הונו.
נתניאל מת ב-1812 וזוכה להערצה מצד נכדו צ'יטון בלאק.
המערכה השנייה צל מתרחשת בסוף המאה ה-19 לאחר שאמיליה (הדמות הראשית של הקמפיין "פלדה") מעבירה לבנה היחיד צ'יטון את הבעלות על העסק המשפחתי.
צ'יטון מתיידד עם בוקר מקומי בשם ויליאם "בילי" הולם (William "Billy" Holme) שמדווח לו על התקפות מקומיות שנערכות בידי שבטי הסו.
שבטים אלו מפריעים להרחבת המרכזים העסקיים.
צ'יטון עוזר להולם להרחיק את אנשי הסו ומונע את הפגיעה בעובדים של החברה.
צ'יטון חוזר לאימו אמיליה ברגשות מעורבים על פגיעה באנשי שבט הסו כיוון שאביו היה אחד מהם.
אמיליה מרגיעה אותו ואומרת שכמו כל בני האדם, אצל שבט הסו יש רעים וטובים.
לאחר כמה זמן הולם הופך להיות שריף, ויחד עם צ'יטון הוא מגן על מכרות הזהב של אנשיו מהספרדים ומשבטי הסו השכנים.
לאחר מכן צ'יטון, שעדיין חווה את הרגשות המעורבים בקשר לפגיעה באנשי הסו, מחליט לתקשר עם אחד ממנהיגיהם, סוס משוגע.
לפני שצ'יטון מספיק לדבר איתו, הולם ואנשיו מתפרצים ומחריבים את המחנה של סוס משוגע.
בהמשך, הולם מבקש מצ'יטון להגן על העובדים שלו בזמן שהם מבצרים את ההגנות של הבסיס.
צ'יטון נענה לבקשה, אך לאחר שהוא שומע שהתוכנית של הולם היא לפגוע בשבט הסו, צ'יטון מחליט אחת ולתמיד להפר את הברית שלו עם הולם ולחבור לשבט הסו.
ביחד עם השבט צ'יטון הורס את המחנה של הולם והצבא שלו בורח.
צ'יטון מתחיל לארגן צבא של אנשי שבט הסו וצובר את אמונם של שבטי הסו המקומיים.
ביחד עם שבטים אלו וסוס משוגע צ'יטון הורס את בסיסו של הולם.
בסופו של דבר צ'יטון תופס את הולם במערה ומבקש ממנו להיכנע.
הולם שולף את האקדח שלו, אך לפני שהוא מספיק לירות צ'יטון יורה בו והולם נופל אל תוך התהום.
הגנרל קאסטר שומע על המעשה ומחליט להשמיד את שבט הסו.
הוא מבין שצ'יטון בחר את הצד של שבט הסו.
בקרב ליטל ביגהורן, צ'יטון מגייס את כל המנהיגים של שבטי הסו לקרב מכריע כנגד צבאו של קסטר.
בסוף צבא הסו מנצח והורג את קסטר.
לאחר מכן צ'יטון בוחר לחיות עם שבט הסו ולא נראה יותר לעולם.
בחידוש למשחק נערכו מספר שינויים:
הוספה של "פרנק" וורבונט, דודו של צ'יטון משבט הלקוטה במקום סוס משוגע.
החלפה של הקרבות עם שבט הסו/לקוטה בקרבות עם פורעי חוק (כנופיית "רינו" וכנופיית ה"חור בקיר" ).
אמיליה לא מופיעה בכלל במערכה זו, וצ'יטון הוא המספר של הסיפור.
במשימה החמישית, בה הולם בונה את המבצר, יש דילוג על השלב בו צ'יטון מגן על העובדים ויש מעבר ישיר לחלק בו משחקים את הלקוטה.
סרט הסיום של המערכה הוחלף ומספר על הפגישה של צ'יטון עם דודו.
יש לציין כי המשחקיות של המשימות עצמן לא השתנתה כמעט בכלל.
הקמפיין של חבילת ההרחבה the asian dynasties.
בניגוד לקמפיין ההרחבה הקודם, הקמפיין הזה אינו בעל קשר עלילתי לקמפיינים קודמים.
המערכה הראשונה יפן נפתחת במילותיו האחרונות של הדאימיו מוטוטדה.
לאחר מכן הקמפיין עובר להתרכז בגנרל קיצ'ירו מספר שנים לפני כן.
קיצ'ירו בתחילה מקבל פקודה מהשוגון שלו טוקוגאווה איאיאסו להפיל את טירתו של אוסקה, כיוון שהשליט שם הוא רק ילד, ובהמשך הקמפיין קיצ'ירו עוזר לאיאיאסו לעלות לשלטון ביפן.
המערכה השנייה סין עוסקת בחקר סין את העולם החדש עוד לפני הגעת האירופאים לשם.
שני הגיבורים הראשיים הם הקפטן הווונג והמלח לאו-צ'ן.
המערכה השלישית הודו עוסקת במרד ההודי הגדול בבריטניה ב-1857.
חידוש בולט במשחק בייחס לז'אנר האסטרטגיה בזמן אמת הוא עיר האם (Homecity) של כל ציוויליזציה.
בעיר זו, המנותקת מזירת המשחק באמריקה ובטוחה מהתקפה, ניתן תוך כדי המשחק להמיר נקודות XP שקיבל השחקן על הצלחותיו במשחק לקלפים, המזכים אותו בחיילים, שיפורים כלכליים, משאבים ועוד.
לפני תחילת המשחק על השחקן לבחור עד 20 קלפים שבהם יוכל לעשות שימוש במהלך המשחק מתוך מאגר הקלפים הזמין עבור הציוויליזציה שעימה הוא משחק.
עיר האם שונה עבור כל ציוויליזציה ונקראת על שם עיר אמיתית (איסטנבול עבור העות'מאנים, פריז עבור הצרפתים וכו').
Agrobacterium (אגרובקטריום) הוא סוג חיידק הגורם לגידולים בצמחים.
המין Agrobacterium tumefaciens הוא המין הנחקר ביותר בסוג זה.
ל-Agrobacterium יש יכולת להעביר DNA אל תאי הצמח; זוהי אחת הדוגמאות הבודדות בטבע להעברת DNA בין יצורים המשתייכים לממלכות שונות.
תכונה זו מנוצלת במחקר הביולוגי ובנוסף משמשת ככלי להשבחת צמחים באמצעות הנדסה גנטית.
הערה טקסונומית: הסוג Agrobacterium הוא הטרוגני למדי.
מחקרים טקסונומיים עדכניים מסווגים את מיני ה-Agrobacterium לסוגים חדשים, בהם Ruegeria, Pseudorhodobacter ו-Stappia, אך מרבית המינים סווגו מחדש כמינים בסוג ריזוביום (Rhizobium).
tumefaciens (פירוש שם המין בלטינית: "גורם לגידולים") גורם למחלת עפץ הכתר בצמחים.
המחלה מתאפיינת בצמיחתם של גידולים או עפצים על הצמח החולה.
הגידולים מתעוררים בעקבות העברה של מקטע DNA הקרוי T-DNA (קיצור של Transfer DNA) מפלסמיד המצוי בתאי החיידק והמכונה Ti (קיצור של Tumor-inducing, "מחולל גידולים").
rhizogenes הגורם לגידולים בשורש הצמח, נושא פלסמיד אחר, פלסמיד Ri (Root-inducing).
מקטע ה-T-DNA משולב בגנום של התא המארח במיקום חצי-אקראי, והגנים האלימים שב-T-DNA באים לידי ביטוי וגורמים ליצירת עפצים.
ה-T-DNA נושא גנים לאנזימים ביוסינתטיים לייצורן של חומצות אמינו לא סטנדרטיות, כגון אוקטופין ונופלין.
נוסף אל אלו, נישאים ב-T-DNA גם גנים לביוסינתזה של ההורמונים הצמחיים אוקסין וציטוקינין.
עקב שינוי מאזן ההורמונים בתא הצמח משתבשת הבקרה על חלוקתם של תאים אלו ונוצרים גידולים.
היחס בין ייצור האוקסין לציטוקינין קובע את אופיו של הגידול.
יכולתו של Agrobacterium להעביר גנים לצמחים מנוצלת בשירות ההנדסה הגנטית, הביולוגיה המולקולרית והשבחת הצמחים.
לצרכים אלו נעשה שימוש בפלסמיד Ti או Ri שעבר שינוי.
מן הפלסמיד מוסרים הגנים הגורמים לגידול (VIR); החלקים החיוניים היחידים ב-T-DNA הם שני אזורי גבול קטנים (באורך של 25 נוקלאוטידים), שלפחות אחד מהם דרוש לטרנספורמציה בצמח.
מרק ואן מונטגו ויוזף של מאוניברסיטת גנט שבבלגיה גילו את מנגנון העברת הגנים בין Agrobacterium ובין צמחים, ובעקבות הגילוי הוחל לפתח שיטות לשינוי החיידק כך שיוכל לשמש כמערכת העברה יעילה להנדסת גנים בצמחים.
קבוצת חוקרים בראשותה של מרי-דל צ'ילטון הייתה הראשונה שהוכיחה כי הגנים האלימים ניתנים להסרה בלי להזיק ליכולתו של החיידק להחדיר את ה-T-DNA אל גנום הצמח (1983).
הגנים המיועדים להכנסה לצמח מועברים לאזור ה-T-DNA של הפלסמיד שממנו הוסרו גנים לא רצויים, יחד עם סמן ברירה (כדוגמת עמידות לאנטיביוטיקה) כדי לאפשר ברירה (סלקציה) של תאי צמח שעברו טרנספורמציה בהצלחה.
צאצאיהם של הצמחים מגודלים לאחר הטרנספורמציה על מצע גידול הכולל אנטיביוטיקה; צמחים שאליהם לא חדר ה-T-DNA אינם מפתחים עמידות לאנטיביוטיקה ואינם שורדים.
Agility (או בתעתיק השגור "אג'יליות", ולעיתים בעברית "זמישות" (הלחם של "זמינות" ו"גמישות") הוא מושג המתאר יכולת התאמה מהירה לנסיבות משתנות.
המושג לקוח מהעולם של תרגול פיזי ומתייחס לשינוי תנוחת גוף.
שינוי כזה מחייב שילוב של: שיווי משקל, קואורדינציה, כוח, רפלקסים וסבולת.
הגדרה נוספת לקוחה מעולם החי בו מדברים על היכולות של הברדלס לשנות כיוון במרדף אחרי הטרף שלו.
הגדרה אחרת היא יכולת מחשבתית ופיזית להסתגל ולהתאים למצב במהירות ובגמישות.
המושג הלקוח מעולם התוכנה, הורחב גם לתחום הספורט ובהקשר זה הוא מתייחס ליכולת להגיב לפעולה של מתחרה.
בשנים האחרונות נעשה שימוש רב במושג זה בהקשר העסקי או הארגוני, בו מייצג המושג את היכולת של חברה או ארגון להגיב מהר לנסיבות המשתנות ולצעדים שנוקטות חברות מתחרות.
בגלל האצת קצב השינויים העסקיים בעשורים האחרונים, היכולת של חברה להגיב במהירות ובאופן מתאים לשינויים מהווה במקרים רבים תנאי הכרחי להצלחתה ולפעמים אף להישרדותה.
אג'יליות של ארגון תלויה בתרבות הארגונית, במבנה, בסגנון הניהולי ובמערכות המידע הממוחשבות, המהוות מרכיב הכרחי להתנהלות העסקית של רוב הארגונים ומימוש תהליכים עסקיים בהם הוא מעורב.
אפשר לומר כי אג'יליות היא תוצאה של רמת ה"אינטליגנציה הארגונית", הנמדדת על פי משתנים הקשורים למבנה הרשתי של הארגון: מהירות זרימת המידע, מידת התלות של הארגון בגורמים שונים בתוך המערכת, מידת ההלימה שיש בין המבנה ההיררכי של הארגון לבין מרכזיות האנשים החברים בו וחשיבותם בעיני אלו הנמצאים איתם באינטראקציה ועוד.
אחד המכשולים העיקריים לאג'יליות של ארגונים הוא מערכות המידע הממוחשבות של הארגונים.
מערכות אלו נבנו בארכיטקטורות ובכלים שמקשים על ביצוע שינויים.
בשנים האחרונות הפיכת מערכות המחשוב למערכות גמישות היא אחד האתגרים המרכזיים איתם מנסים להתמודד באמצעות אוסף של ארכיטקטורות וטכנולוגיות מחשוב חדשות כגון: SOA, BPM, Business Rules Engines.
בתחילת שנות ה־90, כאשר השימוש במחשבים אישיים אצל עובדים תפס תאוצה, ענף פיתוח התוכנה היה במשבר שכונה "משבר פיתוח היישומים" (The application development crisis) או ה"האיחור במסירת אפליקציות" (Application delivery lag).
מומחים בתעשייה העריכו כי הזמן בין הצורך העסקי בהווה לבין פיתוח התוכנה ויישומה בפועל היה בממוצע כ־3 שנים, שהוא זמן רב מדי.
הבעיה הייתה שהעסקים היו דינמיים והדרישות השתנו במהירות, בהשוואה לעשורים הקודמים.
כך קרה שבמהלך 3 שנים, דרישות מערכות התוכנה ואף עסקים היו צפויים להשתנות.
משמעות הדבר היא כי פרויקטים רבים של תוכנה בסופו של דבר בוטלו טרם השלמתם, ורבים מאלה שכן פותחו והושלמו – לא ענו על כל הצרכים הנוכחיים של העסק, גם אם פיתחו את התוכנה בהתאם לתוכנית ולמטרות המקוריות של הפרויקט.
תעשיית התוכנה העתיקה את יסודות ניהול המוצר מהתעשיות הקלאסיות של המפעלים היצרניים, שם נהוג היה לעבוד לפי מודל מפל המים (Waterfall) התהליך קיבל את שמו כיוון ששלבי העבודה בו היו טוריים ודמו לדרך בה מפל מים זורם מבריכה גבוהה לנמוכה.
מתודולוגיה ותיקה זו הפכה רווחת בפיתוח מערכות תוכנה.
עם זאת, שיטה זו הייתה מסורבלת וגררה זמני פיתוח ארוכים ומקובעים, ולא ניתן היה לשנות החלטות שהתקבלו מוקדם בפרויקט בשלב מאוחר יותר, כאשר דרישות התוכנה השתנו, למשל.
התסכולים האלו סביב שיטת העבודה של מפל המים לפיתוח תוכנה, הובילו לפגישה של קבוצת מתכנתים ברוג ריב לוג' (Rogue River Lodge) באורגון באביב 2000, וכן לפגישת Snowbird המפורסמת, בווסאץ' ריינג' ביוטה ב־2001.
קבוצה זו כללה מספר מתכנתים – ג'ון קרן, קנט בק, וורד קנינגהם, אריה ון בנקום, אליסטר קוברן ו־12 מתכנתים נוספים, כולם ידועים מאוד כיום בקהילת ה־Agile.
באותו זמן הם לא השתמשו במונח Agile על מנת לתאר את השיטה החדשה לניהול פיתוח תוכנה, אלא השתמשו במונחים "light" או "lightweight", שהיו נפוצים יותר, אם כי אף אחד מהמשתתפים לא היה מרוצה במיוחד בתיאור זה.
לאחר מכן נבחר המנוח Agile, כמונח מתאים יותר, מכיוון שמשמעותו זריז וגמיש.
קבוצת האנשים הללו חיפשה דרכים לפתח תוכנות בזריזות ולהעבירן במהירות לידי משתמשי הקצה.
גישה זו של אספקה מהירה סיפקה כמה יתרונות חשובים, שעיקרם:
אפשרה למשתמשים לקבל חלק מהתועלות העסקיות (business benefits) של התוכנה החדשה מהר יותר.
אפשרה לצוות התוכנה לקבל משוב מהיר (rapid feedback) על הכיוון בו יש להמשיך ולפתח את התוכנה מבחינת תכולת העבודה והדרישות מהמוצר.
כך משוב מהיר ונכונות לשינויים, הפכו להיות התכונות העיקריות בפיתוח תוכנה.
אם צוות התוכנה אינו בטוח בהבנת הצורך של המשתמש, הוא היה מספק תוכנה לפי הבנתו ולאחר מכן מקשיב למשוב.
השלב הראשון של הפרויקט, קביעת הדרישות והאפיון, נקרא גם עיצוב (Design).
מודל ניהול פרויקט אג'ילי (Agile Project Management) נחשב כחדשני ביותר, ומיועד לפיתוח מהיר של פתרונות.
תכנון המודל יוצא מתוך הנחה כי קיים יותר ממחזור אחד של פיתוח, ובמהלך הפיתוח האפיון המוקדם עשוי להשתנות.
עקרונות יישום ניהול בפרויקט אג'ילי
בפיתוח פרויקט במודל אג'ילי, ובמיוחד בתחום התוכנה, קיימים יחסי גומלין לאורך כל שלב בפרויקט בין צוות הפיתוח ולקוח, המספק משובים (feedback) ומשנה את הדרישות המקוריות של התוכנה בהתאם לדרישות השוק או לפתרונות חלופיים המוצעים על ידי מתחרים.
המשוב הוא חלק הכרחי במודל זה, משום שהוא מאפשר יצירה של פרויקט המותאם באופן אופטימלי ללקוח.
זאת בניגוד לתהליך המסורתי של אפיון מסודר שעל בסיסו נבנה הפתרון – גם אם דרישות השוק או הלקוח השתנו לאורך תקופת הפיתוח.
פתרון לא שלם המסופק בזמן קצר
בפיתוח אג'ילי הן הלקוח והן המפתח יודעים כי הפתרון הראשוני המסופק ללקוח אינו התוצר הסופי, אלא גרסה פועלת שנועדה להשתנות.
למעשה, תהליך בקרת האיכות מתבצע תוך כדי עבודה עם התוכנה או עם הפתרון עצמו, ומשמש בסיס לפיתוחים עתידיים.
חברות הייטק רבות המפתחות מוצרים, כמו גם חברות סטארט אפ רבות הנדרשות לספק פתרון מהיר (לפני שהמתחרים יציעו פתרון טוב יותר) משתמשות רבות בטכניקות של פיתוח אג'ילי.
לעיתים הפתרון המוצע הוא ברמת הרעיון בלבד ואינו המוצר המוגמר, והוא משמש בעיקר על מנת לגייס משקיעים בשלבים שונים של הפרויקט.
כאשר מפתחים פרויקט בצורה אג'ילית ישנה חשיבות עליונה לאפקטיביות הפיתוח.
במקרים רבים נעשה שימוש בפיתוחים קודמים על מנת להגיע למוצר מהיר, וכן בשילוב של פתרונות מוכנים על מנת ליצור פתרון חדשני בעל יתרונות נוספים.
מבחינת אופי הפרויקט, בניגוד למודל הקלאסי, פיתוח פרויקטים בשיטה אג'ילית דורשת מידה גבוהה יותר של יצירתיות ופתיחות לשינויים עתידיים, הן מצד הלקוח והן מצד מפתחי הפרויקט.
מודל אג'ילי לעומת מודל מפל המים
הלקוחות מכירים את המוצר הסופי רק ברגע שהוא בנוי לחלוטיןבשיטה האג'ילית התיעוד לעיתים קרובות מוזנח, ואב־טיפוס עובד משמש לקוחות כבסיס להערכה ולמשובמודל המפל דורש תיעוד רשמיבדיקה רציפה מבוצעת במהלך כל איטרציההבדיקה מתבצעת לאחר בניית התוכנה
Age of Mythology (בעברית: עידן המיתולוגיה) הוא משחק מחשב מסוגת אסטרטגיה בזמן אמת שפותח על ידי Ensemble Studios והופץ על ידי Microsoft Game Studios.
המשחק יצא לאור ב-1 בנובמבר 2002.
בשונה מהמשחקים בסדרת Age of Empires, המשחק מתמקד פחות בדיוק ההיסטורי ויותר בסיפורי עם ובמיתוסים מן המיתולוגיה היוונית, המיתולוגיה המצרית והמיתולוגיה הנורדית.
המשחק זכה להצלחה רבה וארבעה חודשים לאחר יציאתו מכר למעלה ממיליון עותקים.
באוקטובר 2003 יצאה למשחק ההרחבה Age of Mythology: The Titans (בעברית עידן המיתולוגיה: הטיטאנים) הכוללת תרבות חדשה, אטלנטיס, ויחידות נוספות ובהן טיטאנים.
בספטמבר 2015, 12 שנים לאחר יציאת ההרחבה האחרונה של המשחק, הוכרזה הרחבה חדשה בשם Tale of the Dragon, בה נוספה התרבות הסינית.
הרחבה זו בוצע בהשתתפות חברת SkyBox Labs.
במשחק ניתן לשחק ב-5 תרבויות שונות, בסוגריים רשום היצור אותו יכול האל לזמן.
השחקן יכול לשחק את האלים:
האדס (קיקלופ, מינוטאורוס, מנטיקור, האריה מנמאה, כימרה, קולוסוס)
זאוס (מינוטאורוס, הידרה, סקילה, מדוזה, קולוסוס, קנטאור, מנטיקור)
פוסידון (מנטיקור, קיקלופ, כימרה, האריה מנמאה, הידרה, סקילה)
השחקן יכול לשחק את האלים מהמיתולוגיה המצרית.
השחקן יכול לגלם את האלים:
רע (ואצת, ספינקס, סקראב, אוונגר, מומיה, רוק, פתסוכוס)
איזיס (אנובייט, איש-עקרב, ספינקס, מומיה, רוק, פתסוכוס)
סת (ואצת, אנובייט, סקראב, פניקס, איש-עקרב, אוונגר)
בה משחקים את האלים מהמיתולוגיה הנורדית.
ת'ור (פנריר, יורמנגרד, ענק-קרח, חזיר בר, טרול, ולקיריה, ענק-אש)
אודין (ולקיריה, ענק הרים, קראקן, ענק-קרח, אינרג'ר, ענק-אש, פנריר, יורמנגרד)
לוקי (ענקי אש, קרח והר, ענק, קראקן, פנריר, יורמנגרד, טרול, אינרג'ר)
הל (ענקי אש, קרח והר)
ההרחבה הראשונה למשחק ובה נוספו טיטאנים למשחק בנוסף לתרבות אטלנטיס.
Agadoo הוא להיט יורופופ רב ביצועים.
השיר הוקלט לראשונה בצרפתית ב-1971 בשם "Agadou" בביצועם של מישל דלאנקרה ומיה סמיל, בהשראת מוזיקה מרוקאית.
ב-1974 אימצה אותו רשת קלאב מד, והחלה להשמיע אותו באתרי הנופש שבבעלותה.
במהלך עשר השנים הבאות נוצרו מספר גרסאות כיסוי נוספות.
הלהקה הבריטית בלאק לייס הקליטה את השיר ב-1984. זאת אחרי, שבשנת 1981 הופיעה להקת בלאק לייס בפאב בעיר דרבי.
צוות הפאב נהג להשמיע את השיר ולרקוד לצליליו.
חברי הלהקה התלהבו מהשיר, והקליטו גרסה באנגלית.
השיר בהקלטתו זו הגיע בשיאו למקום השני במצעד הסינגלים הבריטי, ובסך הכל דורג במשך 30 שבועות בין 75 הסינגלים המובילים במצעד הסינגלים הבריטי.
השיר דורג במקום השמיני ברשימת הסינגלים הנמכרים ביותר בבריטניה ב-1984 כולה.
בניגוד לפופולריות לה זכה השיר עם צאתו, בשנים שלאחר מכן התייחסו אליו מבקרי המוזיקה בזלזול, והוא היה מושאן של פרודיות רבות.
בשנת 2003 בחר בו מגזין המוזיקה הבריטי Q לשיר הגרוע ביותר שהוקלט אי פעם.
בין נימוקי חבר השופטים הם ציינו כי הוא "נשמע כמו מסיבת דיסקו בבית הספר שהיית חייב להגיע אליה, כמו קרובי משפחה בגיל העמידה רוקדים ברכבת בחתונה, כמו תקליטן מוולברהמפטון, כמו כל קלישאה מוזיקלית ששמעת אי פעם".
ייתכן, שההבדל ביחס שקיבלו הגרסאות בשפה הצרפתית והאנגלית נובע גם מהשוני בתמליל, שבשתי השפות.
בישראל, הפך השיר לאחד השירים המזוהים עם אתרי הנופש בכלל, ורשת קלאב מד בפרט.
העיתונאית מרב יודילוביץ', שעבדה בצוות התרבות של קלאב מד באילת, מנתה את השיר כאחד הסמלים המובהקים שלו, וכתבה עליו כך:
השיר זכה גם לגרסאות בעברית בקלטות הווידאו לילדים "הקסם של ימבה 1" ו"הקסם של ימבה 2" עם עודד מנשה, דנה דבורין ואבי יפה, "מקרנה לילדים" עם דנה דבורין ו"מועדון גן הרקדנים" עם אלון ריינהורן, גלית גיאת, ליאת אחירון ודדי זהר.
Agoda.com היא חברה להזמנת מלונות אונליין ברחבי העולם.
המטה הראשי של החברה ממוקם בסינגפור, משרדיה הגדולים פרוסים בבנגקוק, קואלה לומפור, טוקיו, סידני, הונג קונג ובודפשט ובנוסף יש לה נציגויות קטנות בערים גדולות אחרות ברחבי אסיה, אפריקה, המזרח התיכון, אירופה ואמריקה.
החברה נוסדה בסוף שנות ה-90 בפוקט, תאילנד ונקראה בשם PlanetHoliday.com במטרה לנצל את הצמיחה של מנועי החיפוש באינטרנט ולספק ללקוחות מלונות אונליין ומידע תיירותי.
בנובמבר 2007 Agoda.com נרכשה על ידי קבוצת פרייס-ליין (Nasdaq: PCLN), החברה הגדולה בעולם למכירת מלונות באינטרנט, והפכה לחברה הבינלאומית השלישית שנרכשה בידי קבוצה זו.
נכון לאמצע שנת 2013, Agoda.com מעסיקה למעלה מ-1200 עובדים ב-20 מדינות שונות ואתר החברה נגיש ב-38 שפות הכוללות בין היתר, סינית (פשוטה ומסורתית), אנגלית, צרפתית, גרמנית, ספרדית, יפנית, רוסית, תאילנדית ועברית.
Agoda.com מציעה יותר מ-385,000 מלונות ללקוחותיה, עם ביקורות אותנטיות שנכתבו על ידי הלקוחות עצמם.
שירות הלקוחות זמין 24 שעות ביממה, 365 ימים בשנה ב-38 שפות שונות וניתן לפנות אליו דרך הטלפון או באמצעות דוא"ל.
בנוסף ל־Agoda.com ישנן אפליקציות ל-iOS ואנדרואיד אשר מציעות גישה נוחה ומותאמת לאתר.
יש לאתר מנהג להציג מחירים ללא מיסים, לחייב כולל מיסים, ולא להעביר את הכסף למלון שם תידרשו לשלם אותם.
Agoda.com זכתה בפרס האתר המועדף ביותר למלונות ב־Travelmole Web Awards Asia ב-2008 וב-2012.
Agoda.com חברה בארגון PATA משנת 2006, ובארגון GSTC משנת 2019.
Agar.io (מבוטא אָגַרִיאוֹ) הוא משחק רשת מרובה משתתפים מסוגת אסטרטגיה-פעולה שפותח על ידי מת'אוס וולדרס אשר שוחרר ב-28 באפריל 2015 לדפדפן וב-8 ביולי 2015 לאנדרואיד ול-iOS.
השחקן שולט על תא שנמצא במפה המזכירה צלחת פטרי.
מטרת המשחק היא לצבור את כמות המסה הגדולה ביותר על ידי אכילת תאים קטנים יותר ומניעת אכילת השחקן על ידי תאים גדולים יותר.
שם המשחק, Agar.io, גזור מהמילה אגר, סוכר המשמש להתרבות חיידקים.
לאחר שחרורו, המשחק זכה לביקורות חיוביות.
מבקרים רבים שיבחו בעיקר את פשטותו, את התחרותיות ואת המכניקה של המשחק, בעוד שמבקרים אחרים ביקרו את המשחקיות החוזרת.
המשחק במהרה הפך להצלחה מסחררת והפך לאחד ממשחקי הדפדפן ומשחקי המובייל הפופולרים ביותר בשנה הראשונה ליציאתו.
גרסת המשחק לפלטפורמת הסטים הוצעה ב-Steam Greenlight ב-3 במאי 2015.
המטרה של המשחק היא לגרום לתא של השחקן לגדול על ידי בליעת כדורים שמופיעים באופן אקראי, אשר מגדילים במעט את מסת התא ועל ידי אכילת תאים קטנים יותר תוך כדי הימנעות מאכילת התא על ידי תאים גדולים יותר.
מצבי המשחק כוללים קרב של כולם נגד כולם וקרב בין קבוצות.
המטרה הסופית היא להשיג את מרב המסה ולהיות התא הגדול ביותר.
התא מתאפס למסה ההתחלתית שלו כאשר הוא מאבד את כל המסה שלו.
לשחקנים יש אפשרות לשנות את מראה התא על ידי קביעת מילה, ביטוי וסמלים מוגדרים מראש.
ככל שלתא יש יותר מסה, הוא נע יותר לאט.
תאים מאבדים מסה ככל שהזמן עובר, ככל שהמסה גדולה יותר ככה גם כמות המסה הנאבדת היא גדולה יותר.
תאים גדולים ירוקים ונייחים המכונים "וירוסים" גורמים לפיצול של תאים גדולים של שחקנים במגע איתם ותאים קטנים יכולים להתחבא בתוך הווירוס כהגנה כנגד תאים גדולים יותר.
וירוסים מופיעים באופן אקראי, אך שחקנים יכולים ליצור וירוסים חדשים על ידי העברת כמות מסה מסוימת לווירוס כלשהו, דבר הגורם לאותו וירוס להתפצל ל-2.
שחקנים יכולים לפצל את התא שלהם ל-2 וכל תא מפוצל מפוצל גם כן ל-2. הדבר יכול לשמש לתקיפת תאים קטנים בהרבה, לבריחה מתאים גדולים יותר או לנוע יותר מהר במפה.
תאים מפוצלים מתאחדים מחדש לאחר זמן מסוים.
חוץ מהוירוסים, שחקנים יכולים לפלוט חלק קטן ממסתם כדי להאכיל תאים אחרים, פעולה שבדרך כלל אומרת כי אותו שחקן רוצה להתחבר עם שחקן אחר ולשחק כצוות.
Agar.io הוכרז לראשונה בקהילת הפורומים 4chan ב-28 באפריל 2015 על ידי מת'אוס וולדרס.
המשחק פותח במשך ימים ספורים בשפות התכנות JavaScript ו-++C.
וולדרס המשיך ולעדכן את המשחק ולהוסיף אופציות חדשות למשחק כמו מערכת נקודות ניסיון ומצב משחק הנקרא "נסיוני" (experimental) שבו מוטמעות אופציות נסיוניות.
שבוע לאחר שחרור המשחק, Agar.io נכנס לרשימת הSteam Greenlight, עם ההכרזה של וולדרס שהוא מתכנן להכין גרסה להורדה חינמית של המשחק.
הוא תכנן שבגרסת ה-Steam יהיו אופציות נוספות שלא זמינות בגרסת הדפדפן, ביניהם מצבי משחק חדשים, התאמה אישית של התא ומערכת חשבונות.
המשחק אושר בעקבות התעניינות הקהילה ונמצא בתהליכים לשחרור המשחק לפלטפורמת ה-Steam.
ב-8 ביולי 2015, חברת מיניקליפ שחררה את גרסת המובייל למשחק לפלטפורמות האנדרואיד וה-iOS.
סרגיאו ורנדה, ראש חטיבת המובייל של מיניקליפ, הסביר כי המטרה העיקרית של גרסת המובייל היא במובייל.
מבקרים רבים שיבחו בעיקר את פשטותו, את התחרותיות ואת המכניקה של המשחק.
בלוג הטכנולוגיה "Engadget" תיאר את המשחק כ-.
האתר "Toucharcade" שיבח את המשחק על פשטותו, האלמנט האסטרטגי שבו ו-"אישיותו".
הביקורות השליליות לרוב נטו על המשחקיות החוזרת והשליטה בגרסת המובייל.
טום כריסטיאנסן מהאתר "Gamezebo" ביקר את המשחק בביקורת מעורבת, באומרו כי לא היה וכי המשחק היה .האתר "Pocket Gamer" ביקר את גרסת המובייל ותיאר את השליטה בה כ-"קלילה ודקיקה".
מפני שהמשחק הופץ רבות ברשתות חברתיות רבות כמו Twitch.tv ו-YouTube, Agar.io הפך במהירות למצליח.
האתר של המשחק (של גרסת הדפדפן) דורג במדד אלכסה כאחד מה-1,000 המבוקרים ביותר בעולם וגרסאות המובייל הורדו למעלה מ-10 מיליון פעמים במהלך השבוע הראשון ליציאתן.
במהלך שנת 2015, Agar.io היה המשחק שחיפשו עליו הכי הרבה בגוגל.
המשחק עצמו התפשט באתר YouTube במהרה, נוצרו אלפי סרטונים על ידי יוטיוברים מוכרים, בניהם נפתחו מאות ערוצים עבור המשחק בלבד.
בין היוטיוברים המוכרים שערוצו מתעסק כעיקר במשחק הוא Jumbo.
במהלך הקמפיין של הבחירות הכלליות בטורקיה ביוני 2015, Agar.io שימש בטורקיה בתור אמצעי לשדולה פוליטית: שחקנים רבים כינו את התא שלהם בשמות של מפלגות טורקיות ואזכורים למיניהם, דבר הגרם ליצירת בריתות בין שחקנים שונים בעלי דעה פוליטית דומה ו-"קרבות" בין בריתות אחרות בעלות דעות פוליטיות מנוגדות.
מספר מפלגות השתמשו ב-Agar.io בכרזות הקמפיינים שלהם בתור סמל לתמיכה.
Aha Shake Heartbreak הוא אלבום האולפן השני של להקת הרוק האמריקאית קינגס אוף ליאון.
האלבום יצא לאור בממלכה המאוחדת ב-1 בנובמבר 2004 ובארצות הברית ב-22 בפברואר 2005. זהו האלבום היחידי של הלהקה שיש עליו תווית אזהרת גיל וזאת בשל השפה הקשה בשירים "Taper Jean Girl", "Rememo", "Soft" ו-"Four Kicks".
עטיפת האלבום מזכירה את עטיפת האלבום A Night At The Opera של להקת קווין; עטיפת האלבום בבריטניה ובאירלנד היא בעלת רקע שחור.
שם האלבום נגזר משורה בשיר "Taper Jean Girl".
רוב הביקורות על האלבום היו חיוביות והוא קיבל ציונים גבוהים באתרי המוזיקה השונים.
באוסטרליה האלבום הצליח במיוחד, והוא הופיע במצעד 50 הגדולים גם בשבועות שלאחר צאתו וגם בשנית בשנת 2008. האלבום נמכר בכ-910,000 עותקים ברחבי העולם, והוא נכלל במקום ה-39 במצעד 100 האלבומים של העשור שערך המגזין רולינג סטון.
Aftermath (בעברית: לאחר מכן) הוא פסקול של הזמרת-יוצרת האמריקאית איימי לי, בו משתתף דייב אגאר.
הפסקול יצא לאור ב-25 באוגוסט 2014, על ידי חברת התקליטים איימי לי מיוזיק, כפסקול הסרט "War Story".
עם יציאתו הצליח האלבום להגיע אל המקום ה-47 במצעד הבילבורד הוט 100.
הפסקול הוקלט בשנת 2013 ובשנת 2014, והופק על ידי איימי לי, דייב אגאר, צ'אק פאלמר וג'וני ניס.
אתר המוזיקה , הפנה כלפי הפסקול ביקורת חיובית, תוך שהעניק לו ציון של שבעה כוכבי זהב מתוך חמישה בסך הכל.
בסמוך לצאתו, עלה הפסקול לרשת הזרמת המדיה ספוטיפיי.
Agápē הוא המיקסטייפ השני של הזמרת-יוצרת האמריקאית ג'וג'ו.
המיקסטייפ יצא לאור ב-20 בדצמבר 2012 בהוצאת עצמית, בדומה למיקסטייפ הקודם, Can't Take That Away from Me, אשר יצא לאור בשנת 2010. מתוך המיקסטייפ יצאו שני סינגלים.
"" (בעברית: נגד כל הסיכויים (תסתכלי עליי עכשיו)) הוא סינגל שהוקלט על ידי הזמר-יוצר הבריטי פיל קולינס, מתוך אלבום האולפן שלו, Against All Odds.
השיר נכלל בפסקול הסרט "Against All Odds", שיצא בשנת 1984, בבימויו של טיילור הקפורד ובכיכובם של רייצ'ל וורד וג'ף ברידג'ס.
השיר זכה לעשרות גרסאות כיסוי במרוצת השנים ובוצע על ידי אמנים כמו מריה קארי וגם וסטלייף.
השיר זכה להצלחה רבה במצעדים כאשר כבש את פסגת מצעד הבילבורד הוט 100, קנדה הוט 100, וכולי.
כמו כן, דורג במקום ה-314 במצעד השירים הטובים ביותר בכל הזמנים אשר פורסם על ידי מגזין הבילבורד.
השיר זכה להצלחה רבה גם בישראל.
השיר הוא שיר בסגנון הפופ, המשלב בתוכו גם את סגנון הרוק הקל.
(בעברית: נגד כל הסיכויים (תסתכלי עליי עכשיו)) בשנת 1999, הקליטה הזמרת-יוצרת האמריקאית מריה קארי, את השיר מחדש.
השיר הופק מחדש על ידי מריה קארי, ג'ימי ג'אם וטרי לואיס ויצא כסינגל מתוך אלבומה השישי, Rainbow.
השיר זכה להצלחה בינלאומית והגיע למקום השני במצעד שבנורווגיה.
בנוסף לכך, דורג כאחד מתוך 100 השירים המצליחים ביותר בצרפת בשנת 2000.
Against All Odds (בעברית: כנגד כל הסיכויים) הוקלט מחדש בדצמבר 1999–2000, על ידי הזמרת-יוצרת האמריקאית מריה קארי והלהקה וסטלייף.
השיר יצא לאור ב-15 בספטמבר 2000, על ידי חברות התקליטים ברטלסמן מיוזיק גרופ, קולומביה רקורדס וסוני מיוזיק אנטרטיינמנט כסינגל מתוך האלבומים, Rainbow ו-Coast to Coast.
השיר הגיע למקום הראשון במצעד הסינגלים הבריטי.
כבר בצאתו, זכה השיר להצלחה חסרת תקדים כאשר כבש עשרות פסגות מצעדים במדינות שונות כמו אירלנד, סקוטלנד, וההממלכה המאוחדת, תוך שדורג כאחד מתוך עשרים השירים המצליחים ביותר בהולנד בשנת 2000.
איגוד תעשיית ההקלטות הבריטי העניק לשיר את תואר הזהב, על מכירות של למעלה מ-400,000 עותקים במדינה.
הווידאו קליפ הרשמי של השיר הועלה לערוץ היוטיוב של מריה קארי ב-25 באוגוסט 2015, חמש עשרה שנים מצאתו המקורית.
בחלק מהקליפ, ניתן לראות את קארי והלהקה שרים את השיר באולפן הקלטות, תוך שבכמה סצנות ניתן לראות את קארי כשהיא על יאכטה.
נכון לאפריל 2020, מונה הצפיות של הקליפ עומד על למעלה מ-13 מיליון צפיות.
(בעברית: נגד כל הסיכויים (תסתכלי עליי עכשיו)) בשנת 2002, הקליטה הזמרת-יוצרת הולשית בוני טיילר, את השיר מחדש.
השיר הופק מחדש על ידי דייוויד אספדן ומאט פריור (מפיקים אלבומה Heart Strings) ויצא כסינגל מתוך אלבומה השלושה עשר, Heart Strings.
בשנת 2002, הוציאה טיילר את האלבום Heart Strings.
האלבום הופק על ידי דייוויד אספדן ומאט פריור.
על מנת לעזור בקידום האלבום עצמו, הוציאה טיילר את "", כסינגל הראשון מתוכו.
בהמשך, יצא השיר "Amazed", כסינגל שיווקי באותה השנה בה יצא הסינגל הראשון.
בשנת 2003, הוחלט להוציא את השיר "Learning to Fly", שבוצע במקור על ידי טום פטי, כסינגל השלישי והאחרון מתוך האלבום.
"Ah Zaman" הוא שיר שהוקלט על ידי הזמרת-יוצרת הטורקייה דריה אולו.
הוא יצא לאור ב-2 ביולי 2019, בהוצאת חברת התקליטים דואן מיוזיק קומפני כסינגל שלא מתוך אלבום.
את השיר כתבה אולו, ללחן של אסיל גוק והפקה של אוזן צ'ולקולו.
השיר הגיע למקום השני במצעד טורקיה טופ 20.
השיר נכתב על ידי דריה אולו, הולחן על ידי אסיל גוק והופק על ידי אוזן צ'ולקולו.
באתר האינטרנט הטורקי הרברטורק, סקרו את השיר בחיוב רב, תוך שמבקר המוזיקה שכתב את הסיקור אמר כי "השיר הזה הוא דוגמה נוספת לעבודה נהדרת נוספת, שיצאה על ידי הצוות היצרני והיפה הזה [דריה אולו ואוזן צ'ולקולו]".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11 מיליון השמעות.
הווידאו קליפ הנלווה של "Ah Zaman" הועלה לערוץ היוטיוב של netd müzik ב-2 ביולי 2019, ביום יציאתו של השיר כסינגל.
בתחילת הקליפ, ניתן לראות את אולו כשהיא שוכבת באמצע של מעגל, תוך שהיא לבושה בשמלה אדומה ונצנצים מסביבה.
בהמשך, ניתן לראותה כשהיא בחדר דמוי קליניקה.
נכון לאוגוסט 2023 עומד מונה הצפיות של הקליפ על למעלה מ-20 מיליון צפיות.
אזורתאריך יציאהפורמטחברת תקליטיםמקורכלל העולם2 ביולי 2019הזרמת מוזיקה • הורדה דיגיטליתDMC
Ahead Of Their Time הוא אלבום הופעה של פרנק זאפה ואמהות ההמצאה .
האלבום הוקלט ברויאל פסטיבל הול שבלונדון, אנגליה, ב-25 באוקטובר 1968, יצא ב-23 במרץ 1993.
החלק הראשון של ההופעה הוא הצגה חד פעמית של מחזה מוזיקלי שכותרתו היא '?Progress', ובו מתארחים חברי תזמורת רשות השידור הבריטית.
חלקים מההופעה מצאו את עצמם באלבומים אחרים כמו Mystery Disc (1998), ומהדורת הווידאו הביתית של Uncle Meat (1969).
חלק ניכר מההומור והעלילה של המחזה אבודים למאזין המזדמן בגלל טכניקות הקלטה פרימיטיביות והאופי הוויזואלי של חלק מההופעה.
פרנק זאפה - גיטרה, קולות.
איאן אנדרווד - סקסופון אלט, פסנתר.
בנק גרדנר - סקסופון טנור, קלרינט.
ג'ים שרווד - סקסופון בריטון, טמבורין.
דון פרסטון - פסנתר חשמלי, צלילים מוזרים.
רוי אסטרדה - גיטרה בס, קולות.
ג'ימי קארל בלאק - תופים, קולות.
ארתור טריפ - תופים, כלי הקשה.
חברי תזמורת רשות השידור הבריטית.
"Agatha All Along" הוא אחד משירי הנושא בסדרת הטלוויזיה "וונדה-ויז'ן", המשודרת בשירות הזרמת המדיה דיסני+ ומופקת על ידי אולפני מארוול.
השיר נכתב על ידי מלחיני הסדרה, קריסטן אנדרסון-לופז ורוברט לופז עבור פרקה השביעי של הסדרה, "Breaking the Fourth Wall", ובוצע על ידי הכוכבת קתרין האן, עם לופז, אריק בראדלי, גרג ויפל, ג'ספר רנדל וג'רלד וייט כזמרי רקע.
הוא נוצר בהשראת שיר הנושא של "משפחת מונסטר" ושיר הנושא של "משפחת אדמס", והפך לתופעת אינטרנט לאחר השמעתו במהלך שידור הפרק השביעי, "Breaking the Fourth Wall".
השיר הופץ רשמית ב-23 בפברואר 2021, כחלק מהפסקול .
השיר קיבל מועמדות בטקס פרסי גראמי ה-64 בקטגוריה השיר הטוב ביותר שנכתב למדיה חזותית.
בדצמבר 2020, הוכרז שזוג הפזמונאים והמלחינים רוברט לופז וקריסטן אנדרסון-לופז יכתבו את שירי הנושא עבור כמה מהפרקים של סדרת הטלוויזיה "וונדה-ויז'ן", שמהווה חלק מהיקום הקולנועי של מארוול.
החשיפה לוותה בכותרות הפתיחה של הסדרה הפיקטיבית "Agatha All Along" שהוצגה בתוך עלילת הסדרה, והציגה את השיר תוך הצגת קטעי סצנות החושפים רגעים המסבירים כיצד אגתה עמדה ומשכה בחוטים מאחורי האירועים.
בכתוביות הסיום של הפרק, שם השיר נרשם בתור "It Was ______ All Along".
השיר נוצר בהשראת שיר הנושא של "משפחת מונסטר" ושיר הנושא של "משפחת אדמס".
בני הזוג השתמשו בתחושה ה"מפלצתית" של שני שירי הנושא על מנת להעניק לשיר הנושא של אגתה "תחושה מכושפת ומתועבת" עם "קצת מתחוש אומפה-לומפה טנורית".
שיר הנושא מושר בעיקר על ידי קתרין האן, ואותה מלווים לופז יחד עם אריק בראדלי, גרג ויפל, ג'ספר רנדל וג'רלד וייט, זמרי הרקע האחרים ששרו את שירי הנושא הקודמים של הסדרה.
לופז ואנדרסון-לופז הפיקו את השיר, שעובד ותוזמר על ידי דייב מצגר.
השיר נפתח בסולם מי מינור, כשלאחר מכן מתחלף צליל הבס לסי במול - שיוצר מרווח דיסוננטי של טריטון בהשוואה למי - כאשר גשר השיר כתוב בסולם סול מז'ור, הסולם המקביל של מי מינור, ומסתיים בסיום בסגנון "Shave and a Haircut".
מרווח הטריטון הוא אותו מרווח בו השתמשו אנדרסון-לופז ולופז בשני התווים האחרונים של המוטיב בן ארבעת התווים של הסדרה, שבו נעשה שימוש בשירי הנושא האחרים שלה.
השיר מכיל "ריף כלי נשיפה בסגנון ביג בנד, צלילי עוגב חשמלי "קיטשיים", "בריטונים עליזים" וצלילי מחיאות כפיים.
מילות השיר חושפות כיצד אגתה משכה בחוטים מאחורי כל האירועים שהתרחשו במהלך הסדרה עד כה.
השיר הופץ בפורמטים דיגיטליים על ידי חברות התקליטים מארוול מיוזיק והוליווד רקורדס ב-23 בפברואר 2021, כחלק מהפסקול, .
במקור, הפסקול היה אמור להיות לצאת לאור ב-26 בפברואר 2021. מגזין The Verge שיער שהפצת הפסקול הוקדמה בעקבות הפופולריות של השיר.
עם הפצת הפרק השביעי, השיר "Agatha All Along" הפך לתופעת אינטרנט פופולרית – הצופים התלהבו מהשיר, ויצרו רמיקסים שונים, ממים וסרטוני טיקטוק בהשראתו בימים שלאחר מכן.
עד 23 בפברואר, ההאשטאג לשיר הפך לנושא מדובר בטוויטר, ודיסני קישרו את ההאשטאג לאמוג'י המציג את דמותה של אגתה.
המבקרים כינו את השיר "קליט", וככזה הכולל "מילים מלאות תענוג", תוך שהושווה ל-"Toss a Coin to Your Witcher" מהסדרה "המכשף" שהופקה על ידי נטפליקס, שהפך גם הוא לתופעת אינטרנט פופולרית לאחר שידור הסדרה.
השיר כונה גם "השיר הרשמי של קיץ 2021" "שיר השנה", והשיר שיושמע בחגיגות ובמועדוני לילה בעקבות מגפת הקורונה.
אוגוסט בראון, מלוס אנג'לס טיימס, הסכים עם זלבן ש-"Agatha All Along" הוא שיר הנבלים הרשמי של "וונדה-ויז'ן", ותיאר אותו כ"סינגל ערמומי בעל היכולת להפיק ממים, שנתן טוויסט לעלילת הסדרה בשמחה" וש"כנראה יחיה עוד מחוצה ל[סדרה] כמוזיקת נושא לכל מי שמעוניין לעורר כאוס".
בראון ציין כי קול שירתה של האן הוא "מושלם".
אנטוניו פרם מווראייטי כינה אותו כ"שיר החשיפה הגדול ביותר בכל הזמנים" ושללא ספק מדובר בשיר הנושא האגרסיבי ביותר שלא יוצא מהמוח מאשר שאר שירי הנושא של הסדרה עד כה.
ג'ושוע ריברה מהאתר פוליגון, ציין שהשיר הוא הרגע המושלם ביותר שלופז ואנדרסון-לופז הלחינו עבור הסדרה, וציין כי מדובר בשיר הקליט והקצר הראשון של הסדרה שלא יוצא מהמוח וש"מסוגל להפיק ממים רבים".
גרגורי לורנס מקוליידר ציין ששיר הנושא היה "שיר מדהים" עם "טון מושלם של מוזיקת סרף-רוק משנות ה-60 ותמת קלישאת סיטקומי האימה".
עם הפצתו הדיגיטלית, השיר זינק למקום הראשון במצעד הפסקולים של אייטונס, וב-24 בפברואר 2021, הגיע למקום החמישי במצעד 100 הסינגלים המובילים של אייטונס.
Agni-P (או אגני-פריים; אגני "אש") הוא טיל בליסטי לטווח בינוני, שפותח על ידי DRDO כממשיך דרכו של טילי Agni-I ו Agni-II בשירות המבצעי של פיקוד הכוחות האסטרטגיים עם שדרוגים משמעותיים בתצורה, כולל מעטפת מנוע מורכבת, רכב חודר מתמרן (MARV) יחד עם דלקים, מערכות ניווט והכוונה משופרים.
זהו הטיל השישי בסדרת הטילים הבליסטיים AGNI.
החל משנת 2016, ארגוני תקשורת שונים דיווחו כי DRDO מפתחת יורש של Agni-I בשם Agni-1P עם שני שלבים על ידי השאלת הטכנולוגיות החדשות יותר מפלטפורמת Agni-IV ו- Agni-V כדי להגביר את הדיוק והאמינות.
ב־28 ביוני 2021, DRDO ניסה בהצלחה את Agni-P (בעבר נקרא אגני -1P) מהאי עבדול קאלאם.
זהו טיל דלק מוצק דו-שלבי שניתן לאחסן במכל ל"שיגור קר" ולהעבירו דרך הכביש והרכבת.
זהו מחלקה חדשה של טילים בסדרת אגני שהושקה על ידי DRDO, עם מחצית בלבד מהמשקל של Agni-III.
השלב הראשון והשני של Agni-P מורכבים מחומר מרוכב לצורך הפחתת משקל.
לטיל מקטע הנחיה משופר ומערכת הנעה המאפשרת מרחק של 1000–2000 ק"מ.
Age Ain't Nothing but a Number (בעברית: גיל הוא כלום מלבד מספר) הוא אלבום הבכורה של הזמרת האמריקאית אליה אשר יצא ב-24 במאי 1991 על ידי חברת בלאקגראונד רקורדס וחברת ג'ייב רקורדס.
אליה החלה להקליט את האלבום אחריי שהוחתמה בחברת בלאקגראונד רקורדס על ידי הדוד שלה בארי הנקרסון שגם ניהל את החברה.
באותה תקופה אליה פגשה את אר קלי אשר כתב והפיק את האלבום ואף שימש כמנטור שלה.
האלבום הוקלט בשיקגו החל מינואר 1993 ועד פברואר 1994.
האלבום קיבל ביקורות חיוביות מהמבקרים אשר שיבחו בעיקר את קולה של אליה והתוכן הלירי של האלבום.
האלבום הכיל מוזיקת R&B בשילוב מוזיקת ניו ג'ק סווינג.
האלבום זכה להצלחה רבה בארצות הברית כאשר נמכר שם בהיקף של 3 מיליון עותקים בעולם ובנוסף נמכר בהיקף של 3 מיליון עותקים נוספים ברחביי העולם.
שני הסינגלים הראשונים זכו להצלחה גם הם כאשר הגיעו לעשירייה הפותחת בארצות הברית ואף הגיעו למעמד זהב במדינה.